**00393-2020-0006Доставка на нетна активна електрическа енергия за нуждите на ДЪРЖАВНА ПСИХИАТРИЧНА БОЛНИЦА "СВЕТИ ИВАН РИЛСКИ",**

**ДОКУМЕНТАЦИЯ**

**За участие в процедура , чрез събиране на оферти с обява, на основание чл. 187, във връзка с чл. 20, ал. 3 т. 2 от ЗОП**

**I. ОПИСАНИЕ НА ОБЩЕСТВЕНАТА ПОРЪЧКА:**

1. Обект на поръчката: Доставка на нетна активна електрическа енергия за нуждите на ДЪРЖАВНА ПСИХИАТРИЧНА БОЛНИЦА "СВЕТИ ИВАН РИЛСКИ"**,** с код 09310000, съгласно общия терминологичен речник CPV.

2. Предмет на поръчката: „Избор на доставчик на нетна активна електрическа енергия за нуждите на ДЪРЖАВНА ПСИХИАТРИЧНА БОЛНИЦА "СВЕТИ ИВАН РИЛСКИ" чрез включване в балансираща група”

В обхвата на поръчката се включва доставката на нетна активна електрическа енергия от изпълнител, координатор на стандартна балансираща група, за ниско напрежение с пълно администриране на информационния поток с ЕСО и поемане на разходите за небаланси за нуждите на ДЪРЖАВНА ПСИХИАТРИЧНА БОЛНИЦА "СВЕТИ ИВАН РИЛСКИ" .

За срока на действие на договора, Възложителят ще разполага с правото да изтегля партиди и да присъединява нови, допълнително включени в списъка на средствата за търговско измерване, по съответния ред, с изискуемите за това документи.

Възложителят може да включи нови обекти, за които ще заплаща по предложената от избраният в хода на настоящата процедура доставчик цена.

3. Възложителят предоставя пълен и безплатен достъп до документацията за участие в процедурата в профила на купувача **http://www.dpbivanrilski.com/**

**II. ТЕХНИЧЕСКА СПЕЦИФИКАЦИЯ**

*\* Качество на доставяната ел. енергия - да отговаря на нормативните изисквания на Закона за енергетиката и Правилата за търговия с електрическа енергия.*

|  |  |
| --- | --- |
| **месец/година** | **потребление в kWh -общо kWh** |
| януари 2020 | 48 095 |
| февруари 2020 | 35 569 |
| март 2020 | 36650 |
| април 2020 | 28 775 |
| май 2020 | 11 151 |
| юни 2020 | 14 051 |
| юли 2020 | 12 710 |
| август 2020 | 12 191 |
| септември 2020 | 12 532 |
| октомври 2020 | 23 273 |
| ноември 2019 | 32 402 |
| декември 2019 | 44 265 |
| **Общо за 12 месеца** | **311 655** |

\**Срок на изпълнение на поръчката – една година от датата на регистриране на първия товаров график на ДЪРЖАВНА ПСИХИАТРИЧНА БОЛНИЦА "СВЕТИ ИВАН РИЛСКИ" в Енергийния системен оператор.*

1. Прогнозното **средно** потребление за период от 48 месеца *от включване в балансираща група на* ДЪРЖАВНАПСИХИАТРИЧНА БОЛНИЦА "СВЕТИ ИВАН РИЛСКИ"е около ***340 000 кВтч (****киловатчаса****)/средно годишно потребление/ на стойност до 70 000 лева без включен ДДС***;/с включени : акциз, мрежови услуги и други такси/ .

Количеството електроенергия е ориентировъчно и служи само за информация за целите на настоящата поръчка. Прогнозното количество за потребление на електроенергия за срока на договора не ангажира Възложителя да го потреби, като доставчика се задължава да достави нужното количество електроенергия за денонощие, за месец и за целия период на договора.

2. Изпълнителят трябва да е следва да е лицензиран като търговец на електрическа енергия, съгласно чл. 39 във връзка с чл. 96 от Закона за енергетиката (ЗЕ) и да бъде регистриран като координатор на балансираща група съобразно изискванията на чл. 96а от ЗЕ и Правилата за търговия с електрическа енергия. Възложителят няма да заплаща такса за участие в балансиращата група и санкции за излишък или недостиг на небалансите.

3. Срок за изпълнение на поръчката - 12 месеца от датата от датата на регистриране на първия товаров график.

4. Място на изпълнение: гр. Нови Искър, ул. Христо Ботев №140

5. Критерий за възлагане: „най-ниска цена“ - Ценовите предложения на допуснатите участници ще се оценяват и класират по критерий „най-ниска цена“ в лева без включен ДДС за 1 (един) кВтч (киловатчас) активна нетна електрическа енергия.

6. Източник на финансиране – бюджет на ДПБ Св.Иван Рилски.

**III. УСЛОВИЯ ЗА УЧАСТИЕ В ПРОЦЕДУРАТА**

1. Участник в процедурата за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява доставки съгласно законодателството на държавата, в която то е установено.

2. За участие в процедурата участникът подготвя и представя оферта, която трябва да съответства напълно на условията, съдържащи се в обявлението и в документацията за обществената поръчка.

3. Участниците – юридически лица в процедурата се представляват от законните си представители или от лица, специално упълномощени за участие в процедурата, което се доказва с изрично пълномощно- името/ната и адреса/ите на лицето/ата, упълномощено/и да представляват участника за целите на тази процедура.

4.Участниците – обединения следва да определят партньор, който да представлява обединението за целите на обществената поръчка и да уговорят солидарна отговорност на членовете на обединението при изпълнение на обществената поръчка.

5. Участниците могат да се позоват на капацитета на трети лица, независимо от правната връзка между тях, по отношение критериите, свързани с икономическото и финансовото състояние, техническите способности и професионалната компетентност.

5.1. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

6. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай, те трябва да представят доказателство за поетите от подизпълнителите задължения.

6.1. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

7. В процедурата за възлагане на обществена поръчка едно физическо или юридическо лице може да участва само в едно обединение.

8. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

9. Свързани лица не могат да бъдат самостоятелни участници.

**IV. КРИТЕРИИ ЗА ПОДБОР**

**1. Участниците в настоящата процедура трябва да отговарят на следните минимални изисквания:**

**1.1. Годност/правоспособност/ за упражняване на професионална дейност.**

*Участниците следва да притежават:*

1. Лиценз издаден от КЕВР за „Търговия с електрическа енергия“ съгласно чл. 39, ал. 1, т. 5 от Закона за енергетиката (ЗЕ) и/или „Производство на електрическа енергия”, съгласно чл. 39, ал. 1, т. 1 от Закона за енергетиката (ЗЕ).

Доказателства: Валиден лиценз издаден от КЕВР за „Търговия с електрическа енергия“ съгласно чл. 39, ал. 1, т. 5 от Закона за енергетиката (ЗЕ) и/или „Производство на електрическа енергия”, съгласно чл. 39, ал. 1, т. 1 от Закона за енергетиката (ЗЕ).

2. Решение на КЕВР за допълване на лицензията с правата и задълженията, свързани с дейността „координатор на балансираща група“, съгласно чл. 39, ал. 5 от ЗЕ Доказателства: Решение на КЕВР за допълване на лицензията с правата и задълженията, свързани с дейността „координатор на балансираща група“, съгласно чл. 39, ал. 5 от ЗЕ.

3. Участникът следва да е регистриран от „Електроенергиен системен оператор” ЕАД /ЕСО/, към крайната дата за подаване на предложението, в Регистъра на координатори на стандартни балансиращи групи и в Регистъра на търговските участници, със статус активен.Доказателства: Доказателство за регистрация в „Регистър на координаторите на балансиращи групи“ на „Електроенергиен системен оператор” ЕАД или декларация за осигуряване на наличието на такава регистрация от компетентните органи, съгласно съответния национален закон.

**1.2.Изисквания за икономическо и финансово състояние**.

Възложителят не поставя изисквания за икномическото и финансово състояние на участниците.

**1.3. Изисквания за технически и професионални способности.**

1. Участникът следва да е изпълнил дейности с предмет и обем, идентични или сходни с тези на поръчката, за последните 3 (три) години (считано от датата на подаване на офертата). Участникът представя списък на доставките, които са идентични или сходни с предмета на обществената поръчка, с посочване на стойностите, датите и получателите, заедно с доказателства за извършените доставки под формата на удостоверения, референции и др. документи доказващи извършените доставки.

Минимални изисквания – участникът следва да е изпълнил минимум пет доставки с предмет идентичен с предмета на поръчката за последните три години.

V. **ОСНОВАНИЯ ЗА ОТСТРАНЯВАНЕ. МЕРКИ ЗА НАДЕЖДНОСТ**

1.1.В обществената поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява дейностите предмет на поръчката, съгласно законодателството на страната в която е установено, който отговаря на условията, посочени в ЗОП, ППЗОП и посочените в настоящата обява указания за участие и изисквания на Възложителя.

Не се предвижда изискване за създаване на юридическо лице, когато участникът, определен за изпълнител, е обединение на физически и/или юридически лица;

**1.2.** Всеки от участниците във възлагането на обществената поръчка се представлява от лице, което има спрямо участника представителна власт по закон, или от изрично упълномощен негов представител. Пълномощното следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата, да представлява участника в процедурата и/или за извършването на съответното действие, което е извършено от пълномощник.

**1.3.** Когато участникът е обединение, той задължително представя:

**1.3.1.** Документ за определяне на партньор, който да представлява обединението за целите на настоящата обществена поръчка;

**1.3.2.** Копие от документ, от който да е видно правно основание за уговаряне на солидарна отговорност между членовете на обединението по отношение на изпълнението на настоящата обществена поръчка.

**1.4.** Когато участникът е обединение, което не е юридическо лице, той задължително представя:

**1.4.1.** Копие от документ, от който да е видно правното основание за създаване на обединението;

**1.4.2.** Информация във връзка с настоящата обществена поръчка относно:

**1.4.2.1.** Правата и задълженията на участниците (членовете) в обединението;

**1.4.2.2.** Дейностите, които ще изпълнява всеки член на обединението.

**1.5.** Изисквания за подизпълнители:

Възлагането на работи на подизпълнители е допустимо при условията на чл. 66 от Закона за обществените поръчки. Лице, което е дало съгласие и фигурира като подизпълнител в офертата на друг участник, не може да представя самостоятелна оферта.

**2. Изисквания за лично състояние и основания за отстраняване.**

**Изисквания за личното състояние:**

**2.1.** Възложителят отстранява участник, за когото е налице някое от обстоятелствата по чл. 54, ал. 1 и който не отговаря на поставените от възложителя критерии за подбор, ако има такива.

**2.1.1.** Отстранява се от участие в обществената поръчка участник, когато:

**2.1.1.1.** е осъден с влязла в сила присъда за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

**2.1.1.2**. е осъден с влязла в сила присъда за престъпление, аналогично на тези по т. 1, в друга държава членка или трета страна;

**2.1.1.3.** има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган.

**2.1.1.4.** е налице неравнопоставеност в случаите по чл. 44, ал. 5 от ЗОП;

**2.1.1.5**. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**2.1.1.6**. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

**2.1.1.7.** е налице конфликт на интереси, който не може да бъде отстранен

Към офертата участниците подават декларация по образец на възложителя за липсата на основанията за отстраняване и съответствие с критериите за подбор, ако има такива. Когато участникът се представлява от повече от едно лице, декларацията за обстоятелствата по чл. 54, ал. 1, т. 3 – 6 се подписва от лицето, което може самостоятелно да го представлява.

***VI. ИЗИСКВАНИЯ ЗА ИЗГОТВЯНЕ, ПРЕДСТАВЯНЕ И ПОДАВАНЕ НА ОФЕРТИTE***

***1. Всеки участник има право да представи само една оферта.***

2. При изготвяне на офертата всеки участник трябва да се придържа точно към обявените от възложителя условия.

3. Не се допуска представяне на варианти в техническото и ценово предложение.

4. Офертите следва да отговарят на изискванията, посочени в настоящите указания и да бъдат оформени по приложените към документацията образци.

5. Офертата се подписва от представляващия участника или от надлежно упълномощено/и – със заверено пълномощно – лице/лица, като към офертата се прилага оригинал на пълномощното от представляващия дружеството.

6. Всички документи, свързани с офертата, трябва да бъдат на български език или в превод на български език.

7. Всички документи, за които не са представени оригинали, трябва да са заверени (когато са фотокопия) с гриф „Вярно с оригинала” и подпис на лицето, представляващо участника.

8. Възложителят си запазва правото в случай на съмнение във верността или в автентичността на представени копия от документи да поиска от участника нотариално заверени копия на оригиналите.

9. Всички разходи по подготовката и представянето на офертата са за сметка на участниците. Възложителят не носи отговорност за извършените от участника разходи по подготовка на офертата, в случай че участникът не бъде класиран или в случай на прекратяване на процедурата.

10. Подаването на офертата задължава участниците да приемат напълно всички изисквания и условия, посочени в тази документация при спазване на ЗОП и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му.

11. Отварянето на офертите ще се извърши чрез ЦАИС ЕОП.

12. За участие в настоящата обществена поръчка, всеки стопански субект следва да представи оферта, изготвена в съответствие с условията на ЗОП и ППЗОП, както и с изискванията на Възложителя.

Офертата се подава чрез ЦЕНТРАЛИЗИРАНА АВТОМАТИЗИРАНА ИНФОРМАЦИОННА СИСТЕМА „ЕЛЕКТРОННИ ОБЩЕСТВЕНИ ПОРЪЧКИ“ (ЦАИС ЕОП/Платформа). При подаване на офертата се спазват правилата за нейното използване по чл. 229, ал. 1, т. 12 от ЗОП и при спазване на изискванията на Възложителя.

При стартиране изготвянето на оферта, платформата генерира в браузъра на потребителя (стопанския субект) уникална ключова двойка (ключ). Ключът е файл, който трябва да се изтегли и запази на сигурно място в съответното работно пространство. Без този файл стопанският субект не може да достъпи въведеното от него съдържание при подготовката на конкретните документи за обществената поръчка, нито ще може в последствие да декриптира съдържанието, за да осигури достъп от страна на комисията за разглеждане и оценка на офертите.

В периода от изтичане срока за получаване на оферти до обявените час и дата за тяхното отваряне, всеки стопански субект следва да декриптира своята оферта. За целта трябва да влезне в потребителския си профил и да зареди работното пространство на обществената поръчка през Платформата, след което да натисне бутон „Декриптирай“ и да приложи ключът, генериран при първоначално създаване на документите за участие в поръчката.

Когато офертата не бъде декриптирана от страна на стопанския субект същата не може да бъде отворена, разгледана и оценена от страна на комисията стопанският субект се отстранява от участие на основание чл. 107, т. 5 от ЗОП.

Подробна информация и указания относно използването на платформата и начина, по който стопанските субекти се регистрират, изготвят и подават офертите си за участие е предоставена от Агенцията за обществени поръчки (АОП) в Ръководство за стопански субекти.

Всички документи, съдържащи се в офертата, се изготвят и представят на български език. Всички образци на документи се предоставят чрез Платформата.

На основание чл. 102, ал. 1 от ЗОП, стопанските субекти могат да посочат в документите си информация, която смятат за конфиденциална във връзка с наличието на търговска тайна като имат предвид, че не могат да се позовават на конфиденциалност по отношение на предложенията в офертите им, които подлежат на оценка.

С подаването на оферта се счита, че участниците се съгласяват с всички условия на Възложителя, в т.ч. с определения в обявлението срок на валидност на офертите и с проекта на договор.

Обмен на информация:

Обменът на документи, информация и съобщения между Възложителя и участниците се осъществява чрез Платформата.

Документите и съобщенията се считат за връчени с постъпването им на потребителския профил на лицето, определено за контакт по обществената поръчка, което се удостоверява от Платформата с електронен времеви печат. Когато лицето за контакт е различно от Възложителя или представляващия съответния стопански субект, за уведомен се счита и Възложителят, съответно стопанския субект.

Потребителите на Платформата са задължени да следят профилите си в нея за наличието на съобщения и документи.

*Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към услугите, предмет на поръчката, както следва:*

*Относно задълженията, свързани с данъци и осигуровки:*

*Национална агенция по приходите:*

*Информационен телефон на НАП - 0700 18 700;*

*интернет адрес: http://www.nap.bg" www.nap.bg*

*Национален осигурителен институт (НОИ)*

*Контактен център: 0700 14 802*

*Адрес: гр. София, 1303, бул. „Александър Стамболийски” № 62-64*

*Интернет адрес: www.noi.bg*

*Относно задълженията, свързани с опазване на околната среда:*

*Министерство на околната среда и водите:*

*Информационен център на МОСВ; работи за посетители всеки работен ден от 14 до 17 ч.;*

*Адрес: 1000 София, бул. „Мария Луиза” № 22, телефон 02/940 60 00*

*Интернет адрес: http://www.moew.government.bg/*

*Относно задълженията, свързани със закрила на заетостта и условията на труд:*

*Министерство на труда и социалната политика:*

*Интернет адрес: http://www.mlsp.government.bg*

*София 1051, ул. Триадица №2*

*Телефон: 8119 443*

**VII. СКЛЮЧВАНЕ НА ДОГОВОР И ГАРАНЦИЯТА ЗА ОБЕЗПЕЧАВАНЕ НА ИЗПЪЛНЕНИЕТО**

**1.** Възложителят сключва договор за обществена поръчка по реда на Глава двадесет и шеста чрез събиране на оферти с обява с определения Изпълнител в 30-дневен срок от датата на определяне на Изпълнителя.

**2**. При подписване на договора за обществена поръчка участникът, определен за изпълнител, е длъжен да представи документи, удостоверяващи липсата на основанията за отстраняване от процедурата, както и съответствието с поставените критерии за подбор, съгласно чл. 112, ал. 1, т.2 от ЗОП, както и декларация по чл. 59, ал. 1, т. 3 от Закона за мерките срещу изпирането на пари относно действителните собственици на юридическото лице или друго правно образувание, избрано за изпълнител. Документите се представят и за подизпълнителите и третите лица, ако има такива. \* Когато участникът, избран за изпълнител, е чуждестранно лице, той представя съответните документи, издадени от компетентен орган, съгласно законодателството на държавата, в която участникът е установен.

**3.** За сключване на договора за обществената поръчка избраният изпълнител предоставя гаранция за изпълнение в **размер на 3 % (три на сто) от стойността на договора без ДДС.** Гаранцията за обезпечаване на изпълнението следва да бъде със срок на валидност 30 (тридесет) дни след изтичане на срока по договора, в случай че се представя под формата на банкова гаранция или на застраховка.

Гаранцията за изпълнение се предоставя в една от следните форми:

*При подписване на договора за обществена поръчка, определеният ИЗПЪЛНИТЕЛ ще представя документ за внесена гаранция за изпълнение на задълженията си по него договора в размер на 3 (три) % от общата стойност на договора без ДДС. Гаранцията за изпълнение на договора трябва да бъде представена като банкова гаранция :Съгласно чл. 111, ал. 5 от ЗОП гаранциите се предоставят в една от следните форми:а)банкова гаранция; б)застраховка, която обезпечава изпълнението чрез покритие на отговорносттанаизпълнителя.Гаранцията може да се предостави от името на изпълнителя засметка на трето лице -гарант. Оределеният изпълнител избира сам формата на гаранцията за изпълнение.*

*ЗАБ****ЕЛЕЖКА : ВЪЗЛОЖИТЕЛЯТ НЯМА РАЗКРИТА НАБИРАТЕЛНА СМЕТКА.***

***Разходите по откриване и поддържането на гаранциите са за сметка на изпълнителя. Изпълнителят трябва да предвиди и заплати своите такси по откриване и обслужване на гаранцията.***

*- оригинал на банкова гаранция за изпълнение на договора, издадена в полза на възложителя и със срок на валидност най-малко 30 /тридесет/ дни след подписване на окончателния протокол за приемане на извършените дейности.*

*Гаранцията за изпълнението на договора се задържа и освобождава в съответствие с условията на проекто-договора.*

***Забележка:****Банковитегаранциитрябва да съдържат минимум следната информация:*

*- наименование на банката*

*- наименование на участника/изпълнителя*

*- предмет на поръчката*

*- размер на гаранцията в лева*

*- срок на валидност на гаранцията /дата на влизане в сила и краен срок на валидност/, съгласно условията на възложителя*

*• Безусловна и неотменяема банкова гаранция във форма, предварително съгласувана с Възложителя, да съдържа задължение на банката - гарант да извърши плащане при първо писмено искане от Възложителя, деклариращ, че е налице неизпълнение на задължение на изпълнителя или друго основание за задържане на Гаранцията за изпълнение по този Договор, със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.*

*• Застраховка в полза на Възложителя, която обезпечава задълженията на изпълнителя за изпълнението на Договора, чрез покритие на отговорността на изпълнителя, със срок на валидност за целия срок на действие на Договора плюс 30 (тридесет) дни след прекратяването на Договора.*

*Условията и сроковете за задържане, усвояване и освобождаване на гаранцията са уредени в проекта на договор.*